LAOAG CITY - Dagus a natay ti aglive-in kalpasan a napaltogan da bayat nga adda da idiay Brgy Caringquing, Solsona, Ilocos Norte.
Binigbig ni P/Sr Insp Leonardo Tolentino, chief of police ti PNP Solsona dagiti biktima nga isuda Owen Cariaga, residente ti Brgy Juan iti nasao nga ili ken ti live-in partner na a ni Regelyn Ruiz nga taga Brgy Manalpac iti pay laeng nasao nga ili.
Segun iti inwayat nga imbestigasyun ti PNP Solsona, napasamak ti insidente kalpasan a napan nagdigos iti karayan dagiti aglive-in idi kellaat lattan a pinaltopaltogan ida dagiti saan pay a nabigbig a suspek no sadino nga agpada a napaltogan ti ulo dagiti biktima nga rason ti dagus a nakatayan da.
Nakarekobre dagiti otoridad ti tallo nga empty shells ti M16 iti nakapasamakan ti krimen.
Agtultuloy ti imbestigasyun dagiti kameng ti PNP Solsona iti nasao nga insidente.
ilo_Latn ilo_Latn ilo_Latn ilo_Latn ilo_Latn